87. ΑΠΟΦΑΣΗ ΥΠΟΥΡΓΩΝ   ΕΞΩΤΕΡΙΚΩΝ, ΓΕΩΡΓΙΑΣ ΚΑΙ  ΕΜΠΟΡΙΟΥ Αριθ. 416732/4699 της 6 Δεκ. 1980/24  Φεβρ. 1981 (ΦΕΚ Β΄ 113) Περί τροποποιήσεως εξαγωγής Γεωργικών Προϊόντων σε Τρίτες Χώρες. Έχοντας υπόψη: Την Συνθήκη της Ρώμης. Την Συνθήκη προσχωρήσεως της Ελλάδος στις Ευρωπαϊκές Κοινότητες, που κυρώθηκε με τον Νόμ. 945/79. Τον Νομ. 400/1976 «περί Υπουργικού Συμβουλίου». Τις διατάξεις των άρθρ. 22 και 23 του Νόμ. 992/79 «περί οργανώσεως των διοικητικών υπηρεσιών δια την εφαρμογήν της Συνθήκης Προσχωρήσεως της Ελλάδος εις τας Ευρωπαϊκάς Κοινότητας και ρυθμίσεως συναφών θεσμικών και οργανωτικών θεμάτων». Το Π.Δ. 397/80 «περί οργανώσεως της Υπηρεσίας Διαχειρίσεως Αγορών Γεωργικών Προϊόντων (Υ.Δ.Α.ΓΕ.Π.) και τροποποιήσεως του Π.Δ. 433/77 «περί Οργανισμού του Υπουργείου Γεωργίας». Τον Κανονισμό Ε.Ο.Κ. 2730/79 σχετικό με τους «Κοινούς τρόπους εφαρμογής του καθεστώτος των επιδοτήσεων επί των εξαγωγών των γεωργικών προϊόντων», αποφασίζουμε: 1.Αναθέτουμε στις υπηρεσίες γεωργικών συμβούλων του εξωτερικού και εν ελλείψει τοιούτων στις υπηρεσίες εμπορικών συμβούλων και εν ελλείψει ή αδυναμία και τούτων στις κατά τόπους ελληνικές προξενικές αρχές τη θεώρηση των φορτωτικών εγγράφων του παραρτήματος ΙΙ του κανονισμού Ε.Ο.Κ. 2730/79 στις περιπτώσεις που δεν καλύπτονται οι προϋποθέσεις των διατάξεων του άρθρ. 10 του Κανονισμού Ε.Ο.Κ. 2730/79 και δεν εμπίπτουν στις διατάξεις του άρθρ. 20 παρ. 2-6 του ίδιου κανονισμού. 2.Η σχετική θεώρηση επέχει θέσιν πιστοποιητικού αφίξεως του προϊόντος εις την χώραν προορισμού του και θέσεώς του εις ελευθέραν κυκλοφορίαν, παρέχεται δε κατόπιν αιτήσεως του ενδιαφερομένου προς την αρμόδια αρχή, δυναμένης να υποβληθεί και από αρμοδίως εξουσιοδοτημένο αντιπρόσωπό του ή και από τον παραλήπτη των προϊόντων. Σελ. 238,384 Τεύχος 752 - Σελ. 38 11.Ε.δ.87 ΄Ελεγχος εξεγομένων γεωργικών προϊόντων 